NUSA ออกหุ้นกู้ 680 ลบ.ขายกองทุน-รายใหญ่ 8-9 ส.ค.62 นำเงินรีไฟแนนซ์-ทุนหมุนเวียน
NUSA ออกหุ้นกู้ 680 ลบ.ขายกองทุน-รายใหญ่ 8-9 ส.ค.62 นำเงินรีไฟแนนซ์-ทุนหมุนเวียน
NUSA ออกหุ้นกู้ 680 ลบ.ขายกองทุน-รายใหญ่ 8-9 ส.ค.62 นำเงินรีไฟแนนซ์-ทุนหมุนเวียน
19 ก.ค. 2562

บริษัท ณุศาศิริ จำกัด (มหาชน) หรือ NUSA เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2562 ซึ่งเป็นหุ้นกู้มีประกัน และให้สิทธิผู้ออกหุ้นกู้ในการไถ่ถอนได้ก่อนครบกำหนด รวมมูลค่าไม่เกิน 680 ล้านบาท มี 2 ชุด
ประกอบด้วย หุ้นกู้ชุดที่ 1 มูลค่าไม่เกิน 230 ล้านบาท เป็นจำนวนเสนอขาย 130 ล้านบาท และจำนวนที่สำรองเพื่อการเสนอขายเพิ่มเติมไม่เกิน 100 ล้านบาท อายุ 9 เดือน 3 วัน ครบกำหนดไถ่ถอนปี พ.ศ. 2563 มีอัตราดอกเบี้ยคงที่ร้อยละ 5.70 ต่อปี ชำระดอกเบี้ยทุกๆ 3 เดือนตลอดอายุหุ้นกู้
และหุ้นกู้ชุดที่ 2 มูลค่าไม่เกิน 450 ล้านบาท เป็นจำนวนเสนอขายมูลค่าไม่เกิน 350 ล้านบาท และจำนวนที่สำรองเพื่อการเสนอขายเพิ่มเติมไม่เกิน 100 ล้านบาท อายุ 1 ปี 11 เดือน ครบกำหนดไถ่ถอนปี พ.ศ.2564 มีอัตราดอกเบี้ยคงที่ร้อยละ 6.30 ต่อปี จ่ายดอกเบี้ยทุกๆ 3 เดือนตลอดอายุหุ้นกู้
ทั้งนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ วันที่ 8-9 ส.ค.62 ผ่านบล.ยูโอบี เคย์เฮียน ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์การใช้เงินเพื่อใช้ชำระหนี้เดิมที่คงค้างอยู่ในปัจจุบัน เช่นตั๋วเงิน ใช้เป็นเงินทุนหมุนเวียน และนำไปขยายกิจการลงทุนพัฒนาโครงการปัจจุบันและโครงการใหม่ของบริษัท